PolyAgent/wiki_georgian_en_parallel_20231101 huggingface dataset:
ფარენუი

ფარენუი
ვარენუი (თარგმანში: „დიდი სახლი“) — ახალ ზელანდიელი მაორების კომუნალური სახლი, ძირითადად იგებოდა მარაეს (რელიგიურ საკულტო ნაგებობა) მიმდებარე ტერიტორიაზე. ვარენუის ახალ ზელანდიურ ინგლისურში შეხვედრების სახლს უწოდებენ.
ვარენუი
ასევე უწოდებენ whare rūnanga (შეხვედრების სახლი) ან whare whakairo (ჩუქურთმებიანი სახლი), ვარენუის დღევანდელი სახე წარმოიქმნა მეცხრამეტე საუკუნის პირველ ნახევარში. სახლის გასაფორმებლად გამოიყენება ხეზე ამოკვეთილი ივის (ტომი) წინაპრების გამოსახულეები. თანამედროვე სახლები შენდება სტანდარტების დაცვით და გაფორმებაში სურათებიც გამოიყენება. ვარენუიებს აქვთ სახელები ეს შეიძლება იყოს ცნობილი წინაპრის ან მაორის მითოლოგიური გმირის. ვარენუებს აშენებენ არა მარტო ტომის წევრები არამედ სკოლები და უნივერსიტეტებიც. ეს სახლები ითვლება წმინდად და ხანდახან იქ რელიგიური რიტუალებიც ტარდება. ტრადიციულად ვარენუიში საკვების შეტანა იკრძალება.
იხილეთ აგრეთვე
მაორის კულტურა
მაორული ენა
რესურსები ინტერნეტში
სურათები - 1901 წლის 30 დეკემბერი.
სურათEბი ჩიკაგოს ბუნებრივი ისტორიის მუზეუმი.
მაორის ხელოვნების კოლექცია .
მაორი
პლატინა

პლატინა (< ; ქიმიური სიმბოლო — Pt) — ელემენტთა პერიოდული სისტემის მეექვსე პერიოდის, მეათე ჯგუფის (მოძველებული კლასიფიკაციით — მერვე ჯგუფის თანაური ქვეჯგუფის, VIIIბ) ქიმიური ელემენტი. მისი ატომური ნომერია — 78, ატომური მასა — 195.08, tდნ — 1768.3 °C, tდუღ — 3825 °C, სიმკვრივე — 21.45 გ/სმ3. მოვერცხლისფრო-მოთეთრო ძნელდნობადი კეთილშობილი ლითონი. დაწვრილებით მისი თვისებები აღწერა ანტონიო დე ულოამ 1748 წელს (ესპანეთი). სახელის წარმოშობა უკავშირდება XVI საუკუნეში ესპანელმა კონკისკადორების მიერ კოლუმბიაში თვითნაბად ოქროსთნ ერთად მკრთალი თეთრი ლითონის აღმოჩენას, რომელიც ვერ გაადნეს და „platina del Pinto“ უწოდეს, რაც ითარგმნება როგორც „პინტოს მდინარის პატარა ვერცხლი“. გარდამავალი ლითონი შესანიშნავია კოროზიისადმი მდგრადობით, მაღალ ტემპერატურებზეც კი. პლატინა ერთ-ერთი უიშვიათესი ელემენტია დედამიწის ქერქში, ხშირად იგი გვხვდება ნიკელსა და სპილენძთან ერთად, ძირითადად სამხრეთ აფრიკის რესპუბლიკაში, რომელიც ამ ლითონის 80 %-ის მომწოდებელია მსოფლიო ბაზარზე.
პლატინას ფართო გამოყენება აქვს: მისგან ამზადებენ კატალიტურ გარდამქმნელებს, ლაბორატორიის აღჭურვილობას, ელექტრულ კონტაქტებსა და ელექტროდებს, პლატინის თერმორეზისტორებს, სტომატოლოგიური აღჭურვილობის ზოგიერთ დეტალს და საიუვილერო ნაწარმს. თავად ლითონიც, მისი კეთილშობილებიდან და იშვიათობიდან გამომდინარე, წარმოადგენს ვაჭრობის საგანს. პლატინის ზოგიერთი შენაერთი გამოიყენება ქიმიოთერაპიაში სიმსივნის ზოგიერთი სახის საწინააღმდეგოდ.
წარმოშობა
სახელწოდება პლატინა მიცემულ იქნა ესპანელი კონკისტადორების მიერ, რომლებიც XVI საუკუნის შუა ნახევარში პირველად სამხრეთ ამერიკაში (დღევანდელი კოლუმბიის ტერიტორია) შეხვდნენ ახალ მეტალს, რომელიც ფიზიკურად ჰგავდა ვერცხლს (ესპანურად plata). რაც სიტყვასიტყვით ნიშნავს „პატარა ვერცხლს“ (პალატინა ვერცხლზე ორჯერ იაფი ღირდა). ასეთი მიუღებელი (უცნაური) დასახელება აიხსნებოდა იმით, რომ პლატინა არის ერთადერთი ლითონი, რომელიც გადადნობას არ ექვემდებარებოდა. მას ძალიან დიდი ხნის განმავლობაში ვერ მოუძებნეს გამოყენება და ამიტომაც მისი ფასი იყო ორჯერ იაფი ვერცხლზე.
მიღება
დედამიწის ქერქში პლატინა ძირითადად თვითნაბადი სახით გვხვდება და პლატინას მოიპოვებენ საბადოებიდან.
პლატინის წარმოება ფხვნილის სახით დაიწყო 1805 წელს ინგლისელი მეცნიერის უილიამ ჰაიდ უოლასტონის მიერ სამხრეთ ამერიკის საბადოებიდან. დღეს პლატინას იღებენ პლატინური მეტალების კონცენტრატიდან. კონცენტრატს ხსნიან სამეფო წყალში, რის შემდეგაც უმატებენ ეთანოლს და შაქრის სიროფს ჭარბი HNO3 მოსაშორებლად. ამ დროს აღდგება ირიდიუმი Ir3+ და პალადიუმი Pd2+. ხოლო შემდგომ ამონიუმის ქლორიდის დამატებით გამოყოფენ (NH4)2PtCl6. გამომშრალ ნალექს ავარვარებენ 800 - 1000 °C.
3(NH4)2[PtCl6] = 2N2 + 2NH3 + 18HCl + 3Pt
იხილეთ აგრეთვე
კეთილშობილი ლითონები
რესურსები ინტერნეტში
სქოლიო
გელენჯიკი

გელენჯიკი — საკურორტო ქალაქი რუსეთში, კრასნოდარის მხარეში. მდებარეობს შავი ზღვის გელენჯიკის უბის ნაპირზე, მარკოთხის ქედის დასავლეთი ნაწილის მთისძირას, ზღვის დონიდან 30 მ სიმაღლეზე. ქალაქ ნოვოროსიისკიდან დაშორებულია 25 კილომეტრით. 2013 წლის აღწერით ქალაქში ცხოვრობდა 61 391 ადამიანი. გელენჯიკი საკურორტო რაიონის ცენტრია. ამ რაიონშია ზღვისპირა კლიმატური კურორტები და სამკურნალო ადგილები: დივნომორსკოე, ჯანხოთი, კაბარდინკა, არხიპო-ოსიპოვკა. ჰავა ხმელთაშუა ზღვის ტიპისაა, ზაფხული ძალიან თბილია, ზამთარი რბილი. ნალექები 750 მმ წელიწადში. სამკურნალო საშუალებანია: აეროთერაპია, მზით მკურნალობა, ზღვაში ბანაობა, ტალახით მკურნალობა, ყურძნით მკურნალობა. სამედიცინო ჩვენება: სუნთქვის ორგანოთა და ნერვული სისტემის დაავადებანი, სისხლის მიმოქცევის მოშლა. არის სანატორიუმები, დასასვენებელი სახლები, პანსიონატები.
შეიქმნა 1864 წელს როგორც დასახლებული პუნქტი. ქალაქია 1915 წლიდან. არის მხარეთმცოდნეობის მუზეუმი.
რესურსები ინტერნეტში
ლიტერატურა
კრასნოდარის მხარის ქალაქები
შავიზღვისპირა კურორტები
შავიზღვისპირა ქალაქები
იომ-ქიფური

იომ-ქიფური (ივრ. יוֹם כִּפּוּר, სიტყვასიტყვით „მიტევების დღე“, ითარგმნება როგორც „გამოსყიდვის დღე“, „განკითხვის დღე“) — იუდაიზმში ყველაზე მნიშვნელოვანი და წმინდა დღესასწაული; მარხვის, აღსარებისა და ცოდვების მიტევების დღე; აღინიშნება ებრაული თიშრის თვის მეათე დღეს და მონანიების ათი დღის დასასრულია.
იომ-ქიფური და ქრისტიანობა
ქრისტიანთა უმრავლესობა იომ-ქიფურს, როგორც „მიტევების“, „გამოსყიდვის“, „განკითხვის“ დღეს არ აღნიშნავს, რადგანაც იგი ახალ აღთქმაში არ მოიხსენიება. თუმცა სწავლულები და თეოლოგები პოულობენ მჭიდრო კავშირს „იომ-ქიფურის“ მნიშვნელობასა და ქრისტეს სამსჯავროზე წარდგომის დღეს შორის, რომელსაც მომავალში მოელიან ქრისტიანები.
მართლმადიდებლურ რელიგიაში იომ-ქიფურის დღეს შეესაბამება ორი დღე:
ჯვართამაღლების წინა დღე, რომელიც ასევე სექტემბერში აღინიშნება მძიმე მარხვითა და ლოცვით, თუმცა ეს დღე ფიქსირებული თარიღია. ამ ორ რელიგიურ თარიღს შორის კავშირის რეალობას ბევრი თეოლოგი აღნიშნავს.
დიდი პარასკევი - ვნების კვირის პარასკევი, როდესაც მართლმადიდებელი ქრისტიანები იხსენებენ უფალ იესო ქრისტეს ჯვარცმის დღეს, როდესაც იესომ გამოისყიდა კაცობრიობის ცოდვები. მართლმადიდებლები ამ დღეს მკაცრად მარხულობენ და ლოცულობენ.
იხილეთ აგრეთვე
ებრაული დღესასწაულები
ებრაული დღესასწაულები (2000-2050)
იომ-ქიფურის ომი
ებრაული დღესასწაულები
წღუკი

წღუკი — სოფელი სომხეთში, სიუნიქის პროვინციაში. მდებარეობს ზღვის დონიდან 2 220 მეტრზე. 2008 წლის მონაცემებით, მოსახლეობა 450 ადამიანს შეადგენდა, სიმჭიდროვე 4.3 ადამიანი კმ²-ზე. ფართობი 104.15 კმ²-ია.
რესურსები ინტერნეტში
სომხეთის მოსახლეობის 2001 წლის აღწერის მონაცემები
სიუნიქის პროვინციის სოფლები
ქიძინიძეები (შუახევის მუნიციპალიტეტი)

ქიძინიძეები (შუახევის მუნიციპალიტეტი)
ქიძინიძეები — სოფელი საქართველოში, აჭარის ავტონომიურ რესპუბლიკაში, შუახევის მუნიციპალიტეტში, დღვანის თემში. მდებარეობს შავშეთის ქედის ჩრდილოეთ კალთაზე, მდინარე ჩირუხისწყლის მარცხენა ნაპირას, ზღვის დონიდან 1040 მ., დაბა შუახევიდან 12 კმ. საბჭოთა პერიოდში სოფელში განვითარებული იყო მეთამბაქოეობა, მევენახეობა, მეცხოველეობა. 2014 წლის აღწერის მონაცემებით სოფელში ცხოვრობს 345 კაცი. სოფელში დგას 1867 წელს აშენებული მეჩეთი. ჭერის კონსტრუქციას და შიდა აივნებს ეტყობა გვიანდელი გადაკეთების კვალი.
დემოგრაფია
ლიტერატურა
სქოლიო
შუახევის მუნიციპალიტეტის სოფლები
მოხისის კოშკი

მოხისის კოშკი — არქიტექტურული ძეგლი ქარელის მუნიციპალიტეტის სოფელ მოხისის სამხრეთ-დასავლეთ ნაწილში, წმ. გიორგის ეკლესიასთან. თარიღდება XVII საუკუნით.
კოშკის პირველი სართული მოგვიანებით ეკლესიად გამოუყენებიათ, რის გამოც ადგილობრივი მოსახლეობა მას ღვთისმშობლის კოშკს უწოდებს. კოშკი ნაგებია რიყის ქვით; დაზიანებულია, შემორჩენილია 2 სართული. მოგვიანებით დამატებულ და შეკეთებულ ნაწილებში გამოყენებულია აგური, კოშკს გარედან მთელ სიმაღლეზე წაკვეთილი აქვს. ინტერიერი სწორკუთხოვანია. ორივე სართული ნახევარწრიული კამარებითაა გადახურული. კოშკის პირველი სართული შელესილი და შეთეთრებულია. არქიტრავული შესასვლელი დასავლეთ კედლის ღერძზეა, ჩრდილოეთის კედელში ორი, ხოლო სამხრეთ კედელში ერთი შეწყვილებული სათოფურია. ორი სწორკუთხა სარკმელი აღმოსავლეთისა და დასავლეთის კედლების ღერძებზეა გაჭრილი. აღმოსავლეთ სარკმელი მოგვიანებით მოურთავთ. დასავლეთ სარკმლის ძირი საფეხუროვანია და შიგნიდან გარეთ მაღლდება. აღმოსავლეთ სარკმლის ქვეშ და ჩრდილოეთ კედლის აღმოსავლეთ ნაწილში თითო სწორკუთხა ნიშია. ამავე სართულის აღმოსავლეთ ნაწილში აგურის კანკელი დგას. კამარის შუაგულში ამოჭრილი სწორკუთხა ღიობი. ჩრდილოეთ კედლის დასავლეთ კიდეში თაღოვანი კარია, კიბის ზედა ნაწილში სწორკუთხა სარკმელი და სათოფურია. მეორე სართული მთლიანად გადაკეთებულია: გაჭრილია ორი კარი და სამი ფართო სწორკუთხა სარკმელი. თავდაპირველი სამხრეთის ორი სარკმელი ამოქოლილია. სამხრეთ კედლის აღმოსავლეთ მონაკვეთში ფართო თაღოვანი ნიშია შუაში სათოფურით, ხოლო აღმოსავლეთ კედლის ჩრდილოეთ კიდეში კიბის უჯრედის თაღოვანი შესასვლელი. ამ კიბით ადიოდნენ კოშკის ზედა სართულზე. ზედა სართულის კედლები მთლიანად დანგრეულია. კოშკს ხის ნივნივებზე გამართული კრამიტის ორფერდა სახურავი აქვს.
ლიტერატურა
ქარელის მუნიციპალიტეტის კოშკები
ბრეიკი (სნუკერი)

ბრეიკი (სნუკერი)
ბრეიკი, ან „სერია“ — ქულების საერთო რაოდენობა, რომელიც სნუკერის მოთამაშემ დააგროვა ზედიზედ, წესების დარღვევის გარეშე, მაგიდასთან ერთხელ მისვლის დროს, ერთი ფრეიმის (პარტიის) განმავლობაში. ამგვარად, ბრეიკის მინიმალური მნიშვნელობა შეიძლება იყოს 1 ქულა, ხოლო მაქსიმალური — 147 ქულა. თეორიულად, ძალიან იშვიათ შემთხვევებში, ბრეიკი შეიძლება იყოს 148—155 ქულა (იხ. მაქსიმალური ბრეიკი).
სენჩერი-ბრეიკი
იმ შემთხვევაში, თუ მოთამაშე აკეთებს სერიას, რომელიც 100-ის ტოლია ან მასზე მეტია, ამგვარ ბრეიკს უწოდებენ სენჩერი-ბრეიკს (ან „ასიანი სერია“). ასიანი სერიის შესრულება თამაშის მაღალი პროფესიონალიზმის დონის მაჩვენებელია. სენჩერი-ბრეიკების რაოდენობით აბსოლუტური რეკორდსმენი არის ხუთგზის მსოფლიო ჩემპიონი რონი ო’სალივანი, რომელმაც სენჩერი 940-ზე მეტჯერ გააკეთა. მოთამაშეებისთვის განსაკუთრებით საპატიოა ე.წ. „100+“ სიაში მოხვედრა — ეს არის სია იმ სნუკერისტებისა, რომლებსაც 100 და მეტი სენჩერი აქვთ გაკეთებული კარიერის განმავლობაში.
რესურსები ინტერნეტში
Snooker.org: მსოფლიო რეკორდები
სენჩერისტების სია კრის ტერნერის არქივში
სქოლიო
სნუკერი
ილებო

ილებო — ქალაქი კასაის პროვინციაში, კონგოს დემოკრატიული რესპუბლიკა.
ილებო მდებარეობს მდინარე კონგოს სანაპიროზე, ზღვის დონიდან 320 მეტრზე.
2012 წლის აღწერით ილებოს მოსახლეობა შეადგენს 72 623 ადამიანს. კონგოში კიდევ მრავალი ქალაქია ამავე სახელწოდებით.
რკინიგზა
2007 წლის სექტემბერში ხელი მოეწერა შეთანხმებას ჩინეთთან, რკინიგზის მშენებლობის დაფინანსებასთან დაკავშირებით ილებოდან კინშასის მიმართულებით, რომლის სიგრძე დაახლოებით 700 კილომეტრია.
სქოლიო
კონგოს დემოკრატიული რესპუბლიკის ქალაქები
678

678
მოვლენები
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
11 აპრილი : დონუსი — რომის პაპი (დ. უცნობია)
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ჰაჯიალილარი (გადაბეი)

ჰაჯიალილარი (გადაბეი)
ჰაჯიალილარი — სოფელი აზერბაიჯანში, გადაბეის რაიონში.
სქოლიო
გადაბეის რაიონის სოფლები
ერავანის ეროვნული პარკი

ერავანის ეროვნული პარკი
ერავანის ეროვნული პარკები — ეროვნული პარკი ტაილანდში, ტენასირიმის ბორცვებზე, კანჩანაბურის პროვინციაში. პარკი 1975 წელს დაარსდა და ტაილანდის მე-12 ეროვნული პარკი იყო.
მიმოხილვა
პარკის ფართობი 550 კმ²-ია. მისი მთავარი ღირსშესანიშნაობა ერავანის ჩანჩქერია, რომელსაც სახელი ინდური მითოლოგიის სამთავიანი თეთრი სპილოს, აირავატას შესაბამისად ეწოდა.
პარკის ტერიტორიაზე ოთხი გამოქვაბული: მი, რუა, წანგ ბაჰდანი და პჰარტატი მდებარეობს. ჩანჩქერის ჩრდილო-აღმოსავლეთით მკერდის ფორმის ბორცვი, კჰაო ნომ ნანგი მდებარეობს.
რესურსები ინტერნეტში
National Park, Wildlife and Plant Conservation Department
Erawan National Park - attractions, species, maps
Attractions of Erawan
Erawan Waterfall
Get there
სქოლიო
ტაილანდის ეროვნული პარკები
IUCN კატეგორია II
1975 წელს დაარსებული დაცული ტერიტორიები
კოტრანა

კოტრანა — ერთწლოვან ან მრავალწლოვან ბალახოვან მცენარეთა გვარი კომბოსტოსებრთა ოჯახისა. ცნობილია 20-25 სახეობა.
გავრცელებულია ევრაზიასა და აფრიკაში. ბალტიისპირეთში, კავკასიასა და შუა აზიაში 18-20 სახეობაა, კერძოდ, საქართველოში — 3. კოტრანა იზრდება ველებსა და ნახევრად უდაბნოებში, მშრალი მთის კალთებსა და ჩამონაზვავებზე, კლდეებსა და ზღვისპირა ქვიშაზე. ზღვისპირული კოტრანა ანუ ზღვის კომბოსტო საკმაოდ გავრცელებული სახეობაა. მის გაზაფხულის ფოთლის ყუნწებს მხალად ხმარობენ, ზოგჯერ მოჰყავთ კიდეც, როგორც ბოსტნეული კულტურები.
ლიტერატურა
კომბოსტოსებრნი
Xəlfələr, Davachi

Xəlfələr, Davachi
Xəlfələr (also, Khalfalar) is a village and municipality in the Shabran District of Azerbaijan. It has a population of 400. The municipality consists of the villages of Xəlfələr and Yeləkəsən.
References
Populated places in Shabran District
გვადიანა

გვადიანა — მდინარე ესპანეთსა და პორტუგალიაში, სიგრძე 742 კილომეტრი, აუზის ფართობი 67 ათასი კმ2. სათავე აქვს ლა-მანჩის პლატოზე, მიედინება ახალი კასტილიის ზეგანზე, ღრმა ხეობაში, შემდეგ ესტრემადურის დაბლობზე, კვეთს ალენტეჟუს ვაკეს და გადის სანაპირო ვაკეზე. ესტუარით ერთვის კადისის ყურეს (ატლანტის ოკეანე). საზრდოობს წვიმის წყლით. წყალდიდობა იცის ზამთარში და გაზაფხულზე, წყალმცირობა - ზაფხულში. გვადიანაზეა დიდი წყალსაცავი სიხარა. გამოყენებულია სარწყავად, სანაოსნოდ (საზღვაო გემები პორტუგალიის ქალაქ პომარანამდე ადიან). შესართავშია პორტუგალიის ნავსადგური ვილა-რეალ-დი-სანტუ-ანტონიუ.
რესურსები ინტერნეტში
Guadiana Online
United Nations Environment Programme description
ესპანეთის მდინარეები
პორტუგალიის მდინარეები
Till We Have Faces

Till We Have Faces — ინგლისელი გიტარისტ სტივ ჰეკეტის მერვე სოლო-ალბომი, გამოსული 1984 წელს. ეს არის მუსიკოსის ცდა ე.წ. მსოფლიო მუსიკის ჟანრში. დისკის დიდი ნაწილი ჩაიწერა ბრაზილიაში, ხოლო ხმის მიქსი შესრულდა ლონდონში. ალბომის სათაური მომდინარეობს კლაივ ლუისის რომანის სათაურიდან - მწერლის გავლენა მუსიკოსის შემოქმედებაზე სხვა ალბომებზეც შეიმჩნეოდა.
ალბომის გარეკანის ავტორი, როგორც სხვა დისკებზე, სტივის ყოფილი მეუღლე, კიმ პურია. მთავარ ნახატს ეწოდება Silent Sorrow in Empty Boats, ჯგუფ ჯენესისის სიმღერის მიხედვით.
სიმღერების სია
ორიგინალური გამოცემა
Duel (სტივ ჰეკეტი) – 4:50
Matilda Smith-Williams Home for the Aged (ჰეკეტი, ნიკ მაგნუსი) – 8:04
Let Me Count the Ways (ჰეკეტი) – 6:06
A Doll That's Made in Japan – 3:57
Myopia (ჰეკეტი, მაგნუსი) – 2:56
What's My Name (ჰეკეტი, მაგნუსი) – 7:05
The Rio Connection (ჰეკეტი) – 3:24
Taking the Easy Way Out (ჰეკეტი) – 3:49
When You Wish upon a Star (ნედ ვაშინგტონი, ლი ჰერლაინი) – 0:51
1994 წლის გამოცემა
What's My Name - 7:06
The Rio Connection - 3:21
Matilda Smith-Williams Home for the Aged (რედაქტირებული ვერსია) - 8:07
Let Me Count The Ways - 6:06
A Doll That's Made In Japan - 3:57
Duel - 4:48
Myopia - 2:56
Taking The Easy Way Out - 3:50
The Gulf - 6:33
Stadiums Of The Damned - 4:37
When You Wish Upon A Star - 0:48
შენიშვნა: დამატებები The Gulf და Stadiums Of The Damned ასევე მოხვდა ალბომში Feedback 86, რომელშიც შეტანილი იქნა ჰეკეტის გამოუცემელი ჩანაწერები. The Gulf-ს აქ აკლია შესავალი, იგი უფრო მალე წყდება და ახლავს დამატებითი ვოკალიც.
რესურსები ინტერნეტში
ინფორმაცია საიტზე Discogs
სქოლიო
სტივ ჰეკეტის ალბომები
1984 წლის ალბომები
Lamborghini Records-ის ალბომები
რომანებზე დაფუძნებული მუსიკა
ბენედიქტე VII

ბენედიქტე VII (ერისკაცობაში გრაფი ტუსკოლო; დ. ? — გ. 10 ივლისი, 983) — რომის პაპი 974–983 წლებში.
დაიბადა რომში, ბენედიქტე მხარს უჭერდა როგორც რომის, ასევე გერმანელ იმპერატორს და იტალიურ პოლიტიკას. მან ხელი შეუწყო სამონასტრო ცხოვრებას და ებრძოდა კრესცენცების დომინირებას ვატიკანში.
რესურსები ინტერნეტში
ენციკლოპედია „ბრიტანიკა“
რომის პაპები
პიროვნებები გაურკვეველი დაბადების თარიღით
გარდაცვლილი 10 ივლისი
გარდაცვლილი 983
სუკარნო

სუკარნო
აჰმედ სუკარნო (დ. 6 ივნისი, 1901, სურაბაია, ჰოლანდიის ოსტ-ინდოეთი — გ. 21 ივნისი, 1970, ჯაკარტა, ინდონეზია) — ინდონეზიელი პოლიტიკური მოღვაწე, ინდონეზიის პრეზიდენტი 1945-1967 წწ. ინდონეზიის ეროვნული გმირი. ეროვნული პარტიის დამაარსებელი.
ფლობდა 6 უცხო ენას: იაპონურს, არაბულს, ინგლისურს, ნიდერლანდურს, გერმანულსა და ფრანგულს.
მის პატივსაცემად ქვეყნის უდიდეს სტადიონს უწოდეს მისი სახელი ბუნგ-კარნო, ჯაკარტის საერთაშორისო აეროპორტს ეწოდება სუკარნო-ჰატა, ხოლო 1963-1968 წლებში დასავლეთი ირიანის ადმინისტრაციულ ცენტრს ეწოდებოდა სუკარნოპურა (ამჟამად ქალაქი - პორტ-ნუმბაი).
რესურსები ინტერნეტში
სუკარნო
ინდონეზიის ისტორია სუკარნოს მმართველობის პერიოდში
ინდონეზიელები
ინდონეზიის პრეზიდენტები
ინდონეზიელი პოლიტიკოსები
დაბადებული 6 ივნისი
დაბადებული 1901
გარდაცვლილი 21 ივნისი
გარდაცვლილი 1970
იუსუფელის რაიონი

იუსუფელის რაიონი — რაიონი ართვინის პროვინციაში, თურქეთი. ადმინისტრაციული ცენტრია ქალაქი იუსუფელი. ფართობი 2 261 კმ². 2021 წლის მონაცემებით კი მოსახლეობა შეადგენს 19 510 ადამიანს.
ადმინისტრაციული დაყოფა
რაიონის შემადგენლობაშია ერთი მუნიციპალიტეტი:
იუსუფელი
იუსუფელის რაიონის შემადგენლობაშია 63 სოფელი:
ალანბაში
ალთიფარმაქი
არფაჯიქი
ავჯილარი
ბადემქაია
ბაჰჩელი
ბაქირთეფე
ბალალანი
ბალჯილი
ბიჩაქჩილარი
ბოსთანჯი
ბოიალი
ჯევიზლიქი
ჩაღლიანი
ჩამლიჯა
ჩელთიქდიუზიუ
ჩევრელი
ჩირალი
დაღეთეღი
დარიჯა
დემირდიოვენი
დემირქენთი
დემირქიოი
დერეიჩი
დოქუმაჯილარი
ერენქიოი
ესენდალი
ესენიაქა
გიუმუშოზუ
გიუნიაილა
ჰავუზლუ
ირმაქიანი
ინანლი
იშხანი
ქილიჩქაია
ქინალიჩამი
ქირაზალანი
ქომურლუ
ქოფრუგორენი
ქუფლუჯე
მეშეჯიქი
მორქაია
მუთლუგუნი
ნარლიქი
ორმანდიბი
ოღდემი
ოზგუვენი
ფამუქჩულარი
სებზეჯილერი
სერინსუ
სიუთლუჯე
თარაქჩილარი
თაშქირანი
თექალე
იაღჯილარი
იამაჩიუსთუ
იარბაში
იაილარი
იენიქოი
იოქუშლუ
იუქსექობა
იუნჯულერი
ზეითინჯიქი
სქოლიო
ართვინის პროვინციის რაიონები
Lasioglossum hartmanni

Lasioglossum hartmanni — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1999 წელს.
იხილეთ აგრეთვე
Lasioglossum-ის სახეობების სია
სქოლიო
hartmanni
ტიაჩივის რაიონი

ტიაჩივის რაიონი — რაიონი უკრაინაში, ზაკარპატიის ოლქში. მისი ფართობია 1 818 კმ². 2015 წლის აღწერის მონაცემებით რაიონის მოსახლეობა 174 802 ადამიანს შეადგენდა, ხოლო სიმჭიდროვე 95 კაცს კმ²-ზე. ტიაჩივის რაიონის ადმინისტრაციული ცენტრია ქალაქი ტიაჩივი.
იხილეთ აგრეთვე
უკრაინის ადმინისტრაციული დაყოფა
უკრაინის რაიონები
სქოლიო
ზაკარპატიის ოლქის რაიონები
I Still Haven't Found What I'm Looking For

I Still Haven't Found What I'm Looking For
„I Still Haven't Found What I'm Looking For“ — ირლანდიური როკ-ჯგუფ U2-ს სიმღერა და მეორე სინგლი ალბომიდან The Joshua Tree, რომელიც გამოვიდა 1987 წელს. სინგლი ნამდვილ ჰიტად იქცა, რაც დამტკიცდა მისი მოხვედრით ბილბორდის 100-ეულსა და ბრიტანული სინგლების ჰიტ-აღლუმში.
ისევე, როგორც ალბომის The Joshua Tree სიმღერების დიდი ნაწილი, ეს კომპოზიციაც დაიწერა ჯგუფის მიერ ამერიკული მუსიკით დაინტერესების ტალღაზე. სიმღერაზე დიდი გავლენა მოახდინა გოსპელის ჟანრის მუსიკამ. მისი ტექსტი სულიერ თემებს ეხება.
სიმღერები
სქოლიო
1987 წლის სიმღერები
U2-ს სიმღერები
VC-25

VC-25
Boeing VC-25 — სამგზავრო თვითმფრინავის Boeing 747 სამხედრო ვერსია, რომელიც მსახურობს აშშ-ის სამხედრო-საჰაერო ძალებში. VC-25A ამ თვითმფრინავის პირველი და ერთადერთი ვარიანტია.
VC-25 ცნობილია მისი დანიშნულებით როგორც პირველი ბორტი (Air Force One), სახელწოდებით, რომელიც ენიჭება აშშ-ის სამხედრო-საჰაერო ძალების ნებისმიერ თვითმფრინავს, რომლის ბორტზეც აშშ-ის პრეზიდენტი იმყოფება. ტექნიკურად პირველი ბორტის განსაზღვრება ეხება თვითმფრინავს მხოლოდ მაშინ, როდესაც მას პრეზიდენტი გადაყავს.
იხილეთ აგრეთვე
C-32
C-40 Clipper
რესურსები ინტერნეტში
აშშ-ის სამხედრო-საჰაერო ძალების VC-25-ის ფაქტების ფურცელი
აშშ-ის სამხედრო-საჰაერო ძალების ფოტოების გალერეა
პირველი ბორტის ინტერიერის სურათები Airliners.net-ზე
თვითმფრინავები
სამგზავრო თვითმფრინავები
ბუხულა ჯაფარიძე

ბუხულა ჯაფარიძე (დ. 27 ივლისი, 1942, მესტია — გ. 21 დეკემბერი, 1990) — ქართველი ინჟინერი.
დაამთავრა საქართველოს პოლიტექნიკური ინსტიტუტი. 1968-1970 წლებში იყო ჭიათურმარგანტრესტის ახალი ითხვისის მაღაროთა სამმართველოს ინჟინერ-ელექტრომექანიკოსი, ინჟინერი, 1970-1973 წლებში მესტიის ელქსელების ექსპლუატაციის ინჟინერი, მთავარი ინჟინერი, 1973-1990 წლებში კი მესტიის ელქსელების დირექტორი. 1990 წელს იყო საქართველოს რესპუბლიკის პირველი მოწვევის უზენაესი საბჭოს წევრი.
რესურსები ინტერნეტში
ბუხულა ჯაფარიძე — ბიბლიოვიკი
ბუხულა ჯაფარიძე — საქართველოს პარლამენტის ოფიციალური საიტი
დაბადებული 27 ივლისი
დაბადებული 1942
გარდაცვლილი 21 დეკემბერი
გარდაცვლილი 1990
საქართველოს რესპუბლიკის I მოწვევის უზენაესი საბჭოს წევრები
საქართველოს პოლიტექნიკური ინსტიტუტის კურსდამთავრებულები
ქართველი ინჟინრები
მესტიის მუნიციპალიტეტში დაბადებულები
Təzəkənd (39° 21' N 48° 35' E), Bilasuvar

Təzəkənd (39° 21' N 48° 35' E), Bilasuvar
Təzəkənd is a village in the Bilasuvar Rayon of Azerbaijan.
References
Populated places in Bilasuvar District
Hantili I

Hantili I was a king of the Hittites during the Hittite Old Kingdom. His reign lasted for 30 years, from c. 1590 to c. 1560 BC (middle chronology).
Biography
Rise to power
According to the Telepinu Proclamation, Hantili was the royal cup-bearer to Mursili I, king of the Hittites. Hantili was married to Ḫarapšili, Mursili's sister. Around the year 1590 B.C., Hantili, with the help of Zidanta, his son-in-law, assassinated Mursili. Afterwards, Hantili succeeded him as king of the Hittites.
Reign
There are only a few scattered sources left that describe the reign of Hantili. During his reign, he continued the militaristic traditions of the kings before him. One of Hantili's main concerns was maintaining Hittite control in Syria. He journeyed to the city of Carchemish to conduct a military campaign, most likely against the Hurrians, longtime enemies of the Hittites. The success of this campaign is unknown.
After the conclusion of this campaign, he made his return journey to Hattusa, the Hittite capital. While on this journey, he reached the city of Tegarama, which is possibly the modern-day Turkish city of Gürün. At this point, the Telepinu Proclamation states that Hantili started to regret that he had killed Mursili, saying to himself, "What is this (that) I have done? [Why] did I listen to [the words of] Zidanta, my [son-in-law]? As soon as] he reigned [as king], the gods sought (justice for) the blood of Muršili."
Family
Hantili's parents are not known. His wife was Queen Ḫarapšili, and they had at least one daughter. Hantili's grandson was Ammuna, who killed Zidanta.
See also
History of the Hittites
List of Hittite kings
Notes
External links
Reign of Hantili I
Hittite kings
16th-century BC monarchs
Go Daddy

Go Daddy დომენური სახელების ერთ-ერთი ყველაზე დიდი რეგისტრატორია .
GoDaddy Group პირველი დონის ზონებში დაახლოებით 60 მილიონ დომენურ სახელს მართავს, მათ შორისაა COM, ORG, NET, BIZ, INFO , RU .
სკანდალი დომენების დაუსაბუთებელი დახურვაზე
2006 წლის 14 ივნისს კომპანია Majordomo- ს ოფიციალური პრესრელიზის თანახმად, კომპანია GoDaddy- მ შეაჩერა Majordomo -ს 1,399 რეგისტრირებული დომენი სპამის უსაფუძვლო ბრალდებით. დომენების განბლოკვისთვის კომპანიამ მოითხოვა თითოეული დომენისთვის 199 $.
ვებ გვერდის https://web.archive.org/web/20110627205958/http://nodaddy.com/ თანახმად (დახურულია GoDaddy– ს ინიციატივით), GoDaddy -ს პოლიტიკით ბევრი მომხმარებელი დაზარალდა, რაც გულისხმობდა გადაუმოწმებელი საჩივრების გამო დომენების დახურვას, შემდეგ კი გარკვეული თანხის სანაცვლოდ მის აღდგენას.
ასევე შეიქმნა GoDaddy- ით დაზარალებულთა საზოგადოება - https://web.archive.org/web/20130428083454/http://gohelldaddy.com/ . დომენი ამჟამად პარკირებულია .
GoDaddy -ს ამჟამად უარყოფითი რეპუტაციით სარგებლობს. სხვადასხვა ვებსაიტებზე შეგიძლიათ იპოვოთ უამრავი ნეგატიური გამოხმაურება, მაგალითად, კომპანია დომენის რეგისტრაციიდან რამდენიმე დღეში ბლოკავს ანგარიშებს, ართმევენ დომენებს და ფულს უკან აბრუნებენ, ითხოვენ პასპორტის და საბანკო ბარათების ფოტოს.
საინვესტიციო ფონდებში კომპანიის წილების გაყიდვა
კომპანიამ 2011 წლის 1 ივლისს ნაწილობრივი გაყიდვებით გამოაცხადა ინვესტიციების მოზიდვა ისეთი საინვესტიციო ფონდებიდან როგორებიცაა KKR & Co, Technology Crossover Ventures და Silver Lake Partners. გარიგების მოცულობა არ გახმაურებულა, მაგრამ ექსპერტების თქმით, საუბარია დაახლოებით 2 მილიარდი დოლარზე. გარიგების დასრულებამდე კომპანიის 78% აკონტროლებდა მისი დამფუძნებელი, ბობ პარსონსი, დანარჩენს ფლობდნენ ტოპ მენეჯერები და კომპანიის ზოგიერთი თანამშრომლები. სავარაუდოდ, საინვესტიციო ფონდები კომპანიაში არა მხოლოდ ფულად ინექციებს განახორციელებენ, არამედ მენეჯმენტს გაუზიარებენ როგორც ადგილობრივ ასევე უცხოურ ბაზრებზე თავიანთ სამუშაო გამოცდილებას და ასევე ხელს შეუწყობენ ტექნიკურ მოდერნიზებას .
SOPA -ს მხარდაჭერა
2011 წელს კომპანიამ, სხვა რიგ ორგანიზაციებთან ერთად, ღიად დაუჭირა მხარი Stop Online Pirater Act (SOPA), რამაც ფართო საპროტესტო მოძრაობა გამოიწვია. მხარდაჭერილი ბოიკოტის შედეგად, კომპანია GoDaddy– მ მნიშვნელოვანი დანაკარგი განიცადა, ერთ კვირაში მათ დაკარგეს 72,000 -ზე მეტი დომენური სახელი. კერძოდ, ვიკიმედიის ფონდმა მიიღო გადაწყვეტილება შეცვალოს დომენის დელეგირების სერვისის მიმწოდებელი; გადაწყვეტილების შესახებ ინფორმაცია Twitter- ზე ჯიმი უელსის მიერ გამოაქვეყნა. 23 დეკემბერს GoDaddy- ს ტოპ მენეჯმენტმა განაცხადა, რომ ისინი ”აღარ უჭერენ მხარს SOPA- ს კანონპროექტს” , მალვეე ეს განცხადება შეცვალეს ”GoDaddy VERSUS SOPA” .
სქოლიო
რესურსები ინტერნეტში
ოფიციალური საიტი
ამერიკული საიტები
NASDAQ-ზე აღრიცხული კომპანიები
Çeğilli, Ardahan

Çeğilli, Ardahan
Çeğilli is a village in the Ardahan District, Ardahan Province, Turkey. Its population is 188 (2021).
References
Villages in Ardahan District